section_heading: Povijest
paragraph_text: Namjena frajkora bile su zadaće za čije izvršenje redovne vojne snage nisu bile prikladne, ponajviše u malim samostalnim pothvatima pa su imali veću slobodu djelovanja. Djelovali su kao prethodnice ili zaštitnice. U neprijateljskoj pozadini izvodili su zasjede i prepade, sprječavali komunikacije i opskrbu. Služili su za podjarivanje ustanaka u neprijateljskom teritoriju.